་བཞིན་འཁོར་ལོའི་བསྙེན་ཡིག་འཆི་མེད་དཔལ་སྟེར་ཞེས་བྱ་བ་བཞུགས།
༄༅། །རྒྱལ་ཡུམ་རྗེ་བཙུན་མ་ཡིད་བཞིན་འཁོར་ལོའི་
བསྙེན་ཡིག་འཆི་མེད་དཔལ་སྟེར་ཞེས་
བྱ་བ་བཞུགས་སོ། །
ན་མོ་ཨཱརྱ་ཏཱ་རེ་ཡེ།
འབུམ་ཕྲག་ཉི་འོད་རྩེ་དགས་རབ་འཁྱུད་པའི། །
དྲི་མེད་བཻཌཱུར་དཀར་པོའི་སྤྲིན་ཕུང་བཞིན། །
མཚར་སྡུག་ལང་ཚོའི་ཉམས་ལྡན་ཚེ་སྦྱིན་ལྷ། །
ཡིད་བཞིན་འཁོར་ལོས་འགྲོ་འདི་དུས་ཀུན་སྐྱོངས། །
འདིར་རྒྱལ་བ་ཀུན་གྱི་ཡུམ་གཅིག་ལྷག་པའི་ལྷ་མཆོག་རྗེ་བཙུན་མ་ཡིད་
བཞིན་འཁོར་ལོའི་བསྙེན་པ་བྱ་ཚུལ་དགོད་པར། ཡིད་ཆེས་བསྐྱེད་པའི་ཕྱིར་
གདམས་པ་འདིའི་ལོ་རྒྱུས་བླ་མ་རྣམས་ཀྱི་གསུངས་རགས་རིམ་དང་། དངོས་གཞི་
བསྙེན་པ་བྱ་ཚུལ་གཉིས་ལས། དང་པོ་ནི། འཕགས་པའི་ཡུལ་གྱི་པཎྚི་ཏ་ཆེན་པོ་
ངག་དབང་གྲགས་པ་ལ། རྗེ་བཙུན་མས་གནང་བ་བསྩལ་ཏེ། འཆི་བ་བསླུ་བའི་
རྟོགས་པ་ལས་འདིའི་མན་ངག་ཟུར་དུ་ཕྱུང་ཞིང༌། རྗེ་བཙུན་མ་དངོས་ལས་ཀྱང་
གདམས་ངག་རྣམས་ལེགས་པར་གསན། དེ་ལས་བླ་མ་གསེར་གླིང་པ་དང་། ཇོ་བོ་
རྗེ་དང༌། འབྲོམ་རིན་པོ་ཆེ་རྣམས་ལ་རིམ་པར་བརྒྱུད་པ་དགེ་བཤེས་སྤྱན་སྔ་པས་
གསན། ཁོང་ལ་འཆི་ལྟས་ཀྱི་མནལ་ལམ་བྱུང་བ་ན། གྲོགས་ཤིག་ལ་བཟླས་པ་
བཅོལ་བས་སཱཙྪ་དཀར་རམ་མེ་འདུག་པ་རྨིས། སྤྱན་སྔ་པའི་ཞལ་ནས། འཕྲོ་
བཅད་པས་ཆོག་གསུངས་དེ་ནས་སྐུ་ཚེ་མཐར་ཕྱིན། འདིའི་བསྙེན་པ་འབུམ་ཚོ་
ཞིག་བསྐྱལ་ན་བར་ཆད་གང་གིས་ཀྱང་མི་ཚུགས། འདི་འཕྲིན་ལས་ཀྱི་ལྷ་མོ་ཡིན་
པས་འགྲུབ་སླ་བ་ཡིན་གསུངས། སྤྱན་སྔ་པ་ལ། བླ་མ་སླེ་ནག་པས་གསན་ཏེ་ཁོང་
77

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
སྤྱན་སྔ་པའི་དྲུང་ན་ཆོས་གསན་སྐབས། མནལ་ལམ་དུ་ཉི་མའི་དཀྱིལ་འཁོར་ནུབ་
ཕྱོགས་ནས་ཤར་ཏེ་ཤར་ཕྱོགས་སུ་ནུབ་པ་རྨིས། བླ་མ་ལ་ཞུས་པས་རླུང་ལོག་པའི་
ལྟས་ཤིན་ཏུ་ངན་པ་ཡིན། འོན་ཀྱང་འཆི་བ་བླུ་བའི་ཐབས་བཟང་པོ་ཡོད་ཀྱི་
གསུངས་གདམས་ངག་འདི་གནང་། ཁོང་གིས་སྒྲུབ་པ་ལོ་དྲུག་མཛད་པས་རྗེ་
བཙུན་མས་ཞལ་གཟིགས་ཆོས་མང་དུ་གསུངས། ཡང་པཎྚི་ཏ་ངག་དབང་གྲགས་
པ་ལ། བླ་མ་རྡོ་རྗེ་གདན་པས་གསན། དེ་ལ་བཱ་རི་ལོ་ཙཱ་པས་གསན་ཅིང་འདིའི་
སྐོར་གྱི་སྒྲུབ་ཐབས་རྣམས་བོད་དུ་བསྒྱུར། དེ་ལ་ཡང་བླ་མ་སླེ་ནག་པས་གསན།
སླེ་ནག་པ་ལ་དགེ་བཤེས་སྒྲེ་བ་པས་གསན་ཏེ། ཁོང་དང་པོ་ཐོས་བསམ་མཛད་
དུས།
ལ་སྟོད་པའི་སྟག་རིས་ཡིན་ཟེར་བའི་རྣལ་འབྱོར་པ་ཞིག་ལ་ལག་རིས་
བསྟན་པས། ཇོ་བོ་བཙུན་པ་ཁྱོད་ལ་ཆོས་ཀྱི་ལས་འཕྲོ་གཤའ་མ་ཞིག་འདུག་སྟེ།
ཚེ་ལོ་གསུམ་ལས་མི་ཐུབ་པར་འདུག་ཟེར་བ་དང༌། སྔར་ཁོང་ལ་འཆི་ལྟས་ཀྱི་རྨི་
ལམ་ངན་པ་ཡང་ཡང་བྱུང་བ་གཉིས་བསྡོམས་པས། ཐུགས་དབྱུང་སྟེ་ཚེ་ལྷག་སྒྲུབ་
པ་ལ་སྐྱེལ་བསམས་ནས་གསན་པ་འཕྲོ་བཅད། དབུས་སུ་བྱོན་པའི་ལམ་ཁར་གཞུ་
མཁར་གོང་དུ་བླ་མ་སླེ་ནག་པ་དང་མཇལ། ལོ་རྒྱུས་ཞུས་པས། བྱང་ཆུབ་སྒྲུབ་པ་
ལ་ལམ་གྱི་བར་ཆད་སེལ་བའི་ཐབས་ཁྱད་པར་ཅན་ང་ལ་ཡོད་ཀྱི་སྟོན་པ་ཁྱོད་་་་་་
ཐུགས་བདེ་བར་གྱིས་གསུངས་ནས་འདིའི་སྒྲུབ་ཐབས་གདམས་ངག་རྣམས་་་་
གནང་། དེར་སྒྲུབ་པ་མཛད་ནས། ཟླ་བ་བཅུ་གཅིག་ན་རྗེ་བཙུན་མས་ཞལ་
གཟིགས། ཁྱོད་ཀྱིས་ལོ་དྲུག་ཅུ་ཐུབ། སེམས་ཅན་ལ་ཕན་ཐོགས་པ་འོང་གསུངས།
ཕྱིས་དགུང་ལོ་དྲུག་ཅུའི་དུས་གསོལ་བ་བཏབ་པས། ངའི་སྐུ་ཞིག་བཞེངས་ན་ལོ་
བཅུ་གཅིག་སྡོད་པར་འདུག་གི་གསུངས་པས་རས་བྲིས་ཤིག་བཞེངས། དགུང་ལོ་
བདུན་ཅུའི་དུས་ཀྱང་གསོལ་བ་བཏབ་པས། ཡང་ངའི་སྐུ་ཞིག་བཞེངས་ན་ལོ་བཅུ་
ཐུབ་གསུངས་པས། ལུགས་མ་ཞིག་བཞེངས། དགུང་ལོ་བརྒྱད་ཅུར་སླེབས་སྐབས་
78

རྒྱལ་ཡུམ་རྗེ་བཙུན་མ་ཡིད་བཞིན་འཁོར་ལོའི་བསྙེན་ཡིག་འཆི་མེད་དཔལ་སྟེར་ཞེས་བྱ་བ་བཞུགས།
ཀྱང་གསོལ་བ་བཏབ་པས། ད་དུང་ངའི་སྐུ་ཞིག་བཞེངས་ན་ལོ་མང་དུ་ཐུབ་
གསུངས་པས། གྱང་ལོགས་ལ་རི་མོ་ཞིག་བཞེངས། དེ་ནས་ལོ་བཅོ་ལྔའི
བཞུགས་ཁྱོན་དགུང་ལོ་དགུ་བཅུ་རྩ་ལྔ་པར་བཞུགས། འདི་བཟླ་ཤེས་ན། མགོ་
སུག་བྲལ་ཡང་འགལ་བ་མེད། རོ་ཁུང་བྲུས་ཀྱང་འགལ་བ་མེད། ཤ་དུམ་བུར་
འཐོར་གྱིན་སོང་ཡང་འགལ་བ་མེད་གསུངས། ཆོས་རྗེ་སྒམ་པོ་པས་ཀྱང་སྒྲུབ་པ་
མཛད་སྐབས། སྐུ་ཚེ་ལོ་གསུམ་ལས་མེད་པར་མཁའ་འགྲོས་ལུང་བསྟན་པས།
དགེ་བཤེས་སྒྲེ་བ་ལ་གདམས་ངག་འདི་གསན་ནས་སྒྲུབ་པ་མཛད་པས་དགུང་ལོ་་
བརྒྱད་ཅུར་བསྲིངས། རང་རེའི་བླ་མ་ཙོང་ཁ་པ་ཆེན་པོས་ཀྱང་རྗེ་བཙུན་མ་
འདིའི་ཞལ་གཟིགས་ཏེ་སྐུ་ཚེའི་བར་ཆད་བཟློག་པའི་ཚུལ་མཛད། པཎ་ཆེན་དགེ་
འདུན་གྲུབ་པ་ལ་བོ་དོང་ཕྱོགས་ལས་རྣམ་རྒྱལ་གྱིས་ཁྱེད་བསྟན་པ་ལ་བསམས་་་་་
ནས་འཆད་ཉན་ཡུན་རིང་བྱེད་པ་ལ། ཐུགས་རྗེ་ཤིན་ཏུ་མྱུར་ཞིང༌། ཆོས་རབ་ཏུ་
རྣམ་འབྱེད་ཀྱི་ཤེས་རབ་དང༌། ཚེའི་དངོས་གྲུབ་གཙོ་བོར་སྩོལ་བའི་ཡི་དམ་འདི་
ལ་བརྟེན་པ་གལ་ཆེ་གསུངས་ནས། འདིའི་གདམས་ངག་རྣམས་གནང་། སྒྲུབ་པ་
མཛད་པས་སྐུ་ཚེ་མཐར་ཕྱིན། པཎ་ཆེན་གྱི་ཞལ་ནས་བར་ཆད་བཟློག་པ་ལ་
འདི་བྱིན་
འདིར་རང་གང་ལས་ཀྱང་སྟོབས་ཆེ་བ་ཞིག་འོང་བ་འདུག་གསུངས། བསྟོད་པ་ཚེ་
དང་ཡེ་ཤེས་སྤེལ་བར་བྱེད་པའི་རིན་པོ་ཆེ་ཞེས་བྱ་བ་མཛད་ཅིང་།
རླབས་ཤིན་ཏུ་ཆེ་ཞེས་བླ་མ་རྣམས་གསུངས། ཚར་ཆེན་ཡབ་སྲས་ཀྱིས་ཀྱང་ཡི་
དམ་དུ་མཛད་ཅིང་། གདམས་པའི་ཡིག་འཇོག་ཀྱང་མང་ངོ༌། །མཁས་གྲུབ་ནོར་
བཟང་རྒྱ་མཚོས་ཀྱང་དངོས་སུ་ཞལ་གཟིགས། བསྟོད་པ་ཤློ་ཀ་གང་མང་ཞིག་
རྩོམས་ཤིག དེའི་གྲངས་དང་མཉམ་པའི་ཚེའི་དངོས་གྲུབ་སྟེར་གསུངས་པ་བཞིན་
མཛད་པས། དགུང་ལོ་བརྒྱར་ཉེ་བ་བཞུགས། དེ་ལྟར་འཕགས་བོད་ཀྱི་མཁས་
གྲུབ་ཕལ་མོ་ཆེས། རྗེ་བཙུན་མ་འདི་ཉིད་ཡི་དམ་གྱི་ལྷར་མཛད་ནས་སྐུ་ཚེ་མཐར་
79

༄༅།
།ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ཕྱིན་ཏེ། བསྟན་འགྲོའི་བྱ་བ་རྒྱ་ཆེར་མཛད་པ་མང་དུ་བྱུང་བ་ནི་ཡོངས་སུ་གྲགས་
པ་ལྟར་རོ། །གཉིས་པ་བསྙེན་པ་བྱ་ཚུལ་དངོས་ལ། འདིའི་རྗེས་གནང་ཐོབ་ཅིང་
དམ་ཚིག་དང་སྡོམ་པ་ལ་གནས་པའི་གང་ཟག་གིས་ཟླ་བ་གང་ཡང་རུང་བའི་་་་་་་
ཡར་ངོའི་ཚེས་བརྒྱད་ལྟ་བུའམ། གཟའ་སྐར་འཕྲོད་སྦྱོར་ཕུན་སུམ་ཚོགས་པའི་ཉི་
ཤར་གྱི་དུས་སུ་སྒྲུབ་ཁང་གི་ཕྱི་རོལ་ཏུ། གཞི་བགེགས་ཀྱི་གཏོར་མ་དང་། རྒྱལ་
ཆེན་ལ་འབུལ་རྒྱུའི་གཏོར་མ་དང་མཆོད་པ་རྣམས་བཤམས། རང་ཉིད་ཁྲོ་བོ་
འཇིག་རྟེན་གསུམ་རྒྱལ་ལྟ་བུའི་ང་རྒྱལ་ལ་གནས་པས། གཞི་བདག་ལ་དཀར་
གཏོར་ཕུལ་ཏེ་འཕྲིན་ལས་འཆོལ། བགེགས་གཏོར་བསྔོས་ཏེ་ནག་ཕྱོགས་པ་
རྣམས་བསྐྲད། མཚམས་ཐོ་རྒྱལ་ཆེན་འཕགས་སྐྱེས་པོར་བསྐྱེད། མཆོད་གཏོར་
ཕུལ་ཏེ་བསྙེན་སྒྲུབ་ཀྱི་བར་ཆད་ཞི་བ་དང༌། མཐུན་རྐྱེན་འགྲུབ་པའི་འཕྲིན་ལས
འཆོལ། ནང་དུ་འོངས་ཏེ་གནས་ཁང་བྱི་དོར་དང་སྐྱང་ནུལ་ལེགས་པར་བྱས།
འོས་པའི་ཕྱོགས་སུ་རྗེ་བཙུན་མའི་བྲིས་འབུར་གྱི་སྐུ་བྱོན་ལེགས་པ་སོགས་སྐུ་་
གསུང་ཐུགས་ཀྱི་རྟེན་རྣམས་བཞུགས་སུ་གསོལ། དེའི་མདུན་དུ་བྱ་རྒྱུད་ཀྱི་གཏོར་
རྫས་བསྲེས་པའི་དཀར་གསུམ་མངར་གསུམ་གྱིས་སྦྲུས་པའི་གཏོར་མ་ཟླུམ་པོ་་
ཕྱོགས་བཞིར་པད་འདབ་བཞིས་བསྐོར་བ་མར་དཀར་གྱིས་བྱུག་ཅིང་། བྲང་རྒྱན་
དང་རྩེ་རྒྱན་གང་ལེགས་རྩེ་མོར་རྗེ་བཙུན་མའི་ཕྱག་མཚན་ཨུཏྤ་ལའི་སྡོང་བུ་
བཙུགས། གཞན་ཡང་གཙང་ཞིང་ཡིད་དུ་འོང་བའི་ཉེར་སྤྱོད་བདག་བསྐྱེད་ཀྱི་
མཆོད་པ་རང་གི་གཡས་ནས་མགོ་བརྩམས་པ་དང་། མདུན་བསྐྱེད་ཀྱི་མཆོད་པ་
འབུལ་ཡུལ་གྱི་གཡས་ནས་མགོ་བརྩམས་ཏེ་བཤམས། རྡོ་རྗེ་དང་དྲིལ་བུ་སོགས་ཡོ་
བྱད་ཐམས་ཅད་ཚོགས་པར་བྱས་ལ། སྟན་གྱི་འོག་ཏུ་འབྲུ་དཀར་གྱི་གཡུང་དྲུང་
གཡས་སྐོར་བྲི་ཞིང་དེའི་སྟེང་དུ་དུར་བའང་བཀྲམ་ལ་རང་ཉིད་ཚུལ་མཐུན་གྱི་་་་་
སྤྱོད་ལམ་གྱིས་འཁོད་དེ། ཐོག་མར་ཀུན་སློང་རྣམ་པར་དག་པས་སྐྱབས་སུ་འགྲོ་
80

རྒྱལ་ཡུམ་རྗེ་བཙུན་མ་ཡིད་བཞིན་འཁོར་ལོའི་བསྙེན་ཡིག་འཆི་མེད་དཔལ་སྟེར་ཞེས་བྱ་བ་བཞུགས།
བ་ནི་མདུན་དུ་སྐྱབས་ཡུལ་རྣམས་གསལ་བཏབ་སྟེ་ཚིག་དོན་དྲན་བཞིན་དུ།
སངས་རྒྱས་ཆོས་དང་ཚོགས་མཆོག་ལ། །བྱང་ཆུབ་བར་དུ་སྐྱབས་སུ་མཆི། །བདག་
དང་གཞན་དོན་བསྒྲུབ་སླད་དུ། །བདག་གིས་བྱང་ཆུབ་སེམས་བསྐྱེད་དོ། །ཕྱོགས་
བཅུ་དག་ན་བཞུགས་པ་ཡི། །སངས་རྒྱས་བྱང་ཆུབ་སེམས་དཔའ་གསོན། །བདག་
གིས་རྫོགས་པའི་བྱང་ཆུབ་ཕྱིར། །དེང་ནས་བྱང་ཆུབ་སེམས་བསྐྱེད་དོ། །ཞེས་
བརྗོད་ཅིང་སྐྱབས་འགྲོ་སེམས་བསྐྱེད་བྱ།
ཚོགས་ཞིང་ནི་རང་རྗེ་བཙུན་མར་
གསལ་བཏབ་པའི་ཐུགས་ཀའི་ཏཱཾ་ཡིག་གི་འོད་ཟེར་གྱིས་ཞེས་པ་ནས་ཚད་མེད་་་་་
བཞི་བསྒོམ་པའི་བར་སྔོན་དུ་བཏང་ལ། དངོས་གཞི་ནི། ཨོཾ་སྭ་བྷཱ་ཝས་སྟོང་པར་
སྦྱངས། ཆོས་ཐམས་ཅད་རང་གི་ངོ་བོས་གྲུབ་པས་སྟོང་པའི་སྟོང་པ་ཉིད་དུ་གྱུར།
སྟོང་པའི་ངང་ལས་བཾ་ལས་པདྨ་དང་ཨ་ལས་ཟླ་བའི་དཀྱིལ་འཁོར་གྱི་སྟེང་དུ་་་
རང་གི་སེམས་ཉིད་ཏཱཾ་ཡིག་དཀར་པོ་དེ་ལས་འོད་ཟེར་འཕྲོས་འཕགས་པ་མཆོད་་
སེམས་ཅན་ཐམས་ཅད་ཀྱི་དོན་བྱས་ཚུར་འདུས་ཡོངས་སུ་གྱུར་པ་ལས། རང་ཉིད་
རྗེ་བཙུན་མ་ཡིད་བཞིན་འཁོར་ལོ་ཞེས་པ་ནས་འོད་ཟེར་དྲུག་སྦྲགས་བསྒོམ་པའི་་
བར་ཁོ་བོས་ཟུར་དུ་བཀོད་པའི་མངོན་རྟོགས་ནས་འབྱུང་བ་ལྟར་བྱ།
རང་ཉིད་རྗེ་བཙུན་མའི་སྐུར་གྱུར་པ་ལ་དམིགས་པ་
་པ་ལ་དམིགས་པ་རྩེ་གཅིག་ཏུ་གཏད་དེ། སྐུ་
དེ་ནས་
མདོག་ཕྱག་མཚན་རྒྱན་ཆ་ལུགས་སྤྱན་གྱི་དཀར་ནག་གི་ཆ་ཚུན་ཆད་སོ་སོར་མ་་་་
གས
འདྲེས་པར་བསྒོམས་ཏེ་གསལ་སྣང་ཅི་ཐོན་བྱེད། དེ་ནས་ཡིད་ངོར་ལྷའི་རྣམ་པ་
སལ་བར་ཤར་བ་ན། ལྷ་དེ་དངོས་ཡིན་ནོ་སྙམ་པའི་ང་རྒྱལ་བརྟན་པ་གལ་ཆེ་
ཞིང་། ཁྱད་པར་དུ་ལྷའི་རྣམ་པ་གསལ་བར་འཆར་ཡང་། ཐ་སྙད་དུ་སྣང་བ་ཙམ་
མ་གཏོགས། དོན་དམ་པར་རང་བཞིན་གྱིས་གྲུབ་པ་རྡུལ་ཙམ་ཡང་མེད་དོ་སྙམ་
པའི་ཟབ་གསལ་གཉིས་མེད་ཀྱི་རྣལ་འབྱོར་འདི་ནི། རྒྱུད་སྡེ་འོག་མའི་ལམ་གྱི་
སྙིང་པོ་ཡིན་པས་ཅི་ནུས་སུ་བསྒོམ། དེ་ལྟར་བསྒོམ་པས་སྐྱོ་ན། བཟླས་པ་ལ་
81

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
འཇུག་པའི་ཚེ། རང་ལྷར་གསལ་བའི་སྙིང་གར་འཁོར་ལོ་དཀར་པོ་རྩིབས་བརྒྱད་
པའི་ལྟེ་བར་ཟླ་དཀྱིལ་གྱི་སྟེང་དུ་རང་གི་སེམས་ཉིད་ཀྱི་ངོ་བོ་ཏཱཾ་ཡིག་གི་མཐར།
ཨོཾ་ཧཱའི་བར་དུ་ཆུད་པའི་སྤེལ་ཚིག་དང་།
རྩིབས་བརྒྱད་ལ་ཏཱ་རེ་སོགས་འབྲུ་
བརྒྱད་དང་། མུ་ཁྱུད་ལ་དབྱངས་གསལ་དང་། རྟེན་འབྲེལ་སྙིང་པོའི་ཡི་གེ་འགོད་
པ་རྣམས། མངོན་རྟོགས་ནས་འབྱུང་བ་ལྟར། སེམས་གཞན་དུ་མ་གཡེང་བར་
སྔགས་བཟླ་དགོས་ཤིང་། བཟླས་བྱའི་སྔགས་ནི། ཨོཾ་ཏཱ་རེ་ཏུཏྟཱ་རེ་ཏུ་རེ་མ་མ་ཨཱ་
ཡུཿཔུཎྱེ་ཛྙཱ་ན་པུཎྚི་ཀུ་རུ་སྭཱཧཱ། ཞེས་པ་སྤེལ་ཚིག་ལེགས་སྦྱར་གྱི་སྐད་དུ་སྦྱར་བ་
ཐོག་མཐར་བརྒྱ་རྩ་རེ་དང་བར་དུ། ཡི་གེ་བཅུ་པ་ཉིད་བཟླ་བར་མཁས་གྲུབ་ཚད་
ལྡན་འགའི་ཡིག་ཆར་འབྱུང་བ་ལྟར་བྱ་ལ། དེའི་སྐབས་སུ་རང་གི་སྤྱི་བོའི་བླ་མ་
འོད་དཔག་མེད་ཚེ་དཔག་མེད་དུ་གྱུར་པའི་ཐུགས་ཀ་ནས་འོད་ཟེར་འཕྲོས
འབྱུང་ལྔའི་བཅུད་དང་སངས་རྒྱས་བྱང་སེམས་ཀྱི་བྱིན་རླབས་ལྷ་མིའི་ཚེ་བསོད་་་
དཔལ་འབྱོར་ཡོན་ཏན་སོགས་འཁོར་འདས་ཀྱི་བཅུད་དང་ཡོན་ཏན་ཐམས་ཅད་
འོད་དང་བདུད་རྩིའི་རྣམ་པར་བཀུག་པ། ཕྱག་མཚན་གྱི་བུམ་པའི་ནང་དུ་ཞུགས་
པའི་ཁ་ནས་ལུད་པའི་བདུད་རྩིའི་རྒྱུན་རང་གི་སྤྱི་བོ་ནས་ཞུགས་ལུས་ཀྱི་ནང་
ཐམས་ཅད་གང་། འཆི་མེད་ཚེའི་དངོས་གྲུབ་ཐོབ་པར་བསམས་པ་དང་། ཡང་
སྐབས་འགར་རང་གི་སྙིང་གའི་ས་བོན་སྔགས་ཕྲེང་དང་བཅས་པ་ལས། བདུད་
རྩིའི་ཆུ་རྒྱུན་དང་འོད་ཟེར་དཀར་པོ་འཕྲོས་པས། ལུས་ཀྱི་ནང་ཐམས་ཅད་གང་།
ནད་གདོན་སྡིག་སྒྲིབ་ཐམས་ཅད་དག འཆི་མེད་ཚེའི་དངོས་གྲུབ་ཐོབ་པར་
བསམ། དེ་ཡང་འཚུབ་ཆ་ཆེ་ན། སྙིང་གའི་འཁོར་ལོ་ཡི་གེ་དང་བཅས་པའི་ཁ་
དོག་སྔ་མ་དང་ཅུང་ཟད་མི་འདྲ་ཞིང༌། ས་བོན་སྔགས་འཕྲེང་དང་བཅས་པ་ལས།
འོད་ཟེར་དྲུག་སྐོར་གྱི་ཁ་དོག་དང་མཐུན་པའི་བདུད་རྩིས་གང་བའི་བུམ་པ་
ཐོགས་པའི་ལྷ་མོ་སྤྲོས་ཏེ། ལས་སོ་སོར་མཛད་པའི་དམིགས་པ་དང་། རང་དང་
82

རྒྱལ་ཡུམ་རྗེ་བཙུན་མ་ཡིད་བཞིན་འཁོར་ལོའི་བ
་བསྙེན་ཡིག་འཆི་མེད་དཔལ་སྟེར་ཞེས་བྱ་བ་བཞུགས།
འོད་ཟེར་དཀར་པོའི་གུར་ཁྱིམ་གྱི་བར་དུ། གནམ་ལྕགས་ཀྱི་འཁོར་ལོ་ཞྭ་ཐེབ་ཁ་
སྦྱར་བ་ལྟ་བུ་གཡས་སྐོར་དུ་འཁོར་ཞིང་། གནོད་བྱེད་གདོན་བགེགས་ཚེའི་བར་
གཅོད་རྣམས་ཕྱེ་མར་འཐག་པ་དང་། མཆིན་ཁའི་གུར་ཁྱིམ་གྱི་ཕྱི་རོལ་ཏུ། རྡོ་རྭ་
དེའི་ཕྱི་རོལ་ཏུ་དཔག་ཚད་བརྒྱ་ཚུན་ཆད་དུ་གདུག་པའི་གཅན་གཟན་
མེ་རི།
མང་པོ་དང་། ནམ་མཁའི་དབྱིངས་སུ་སྤྲིན་ནག་འཐིབས་པ་ལས། འབྲུག་སྒྲ་དྲག་
པོ་སྒྲོགས་ཤིང་། གློག་དམར་འཁྱུག་པ་དང༌། མི་བཟད་པའི་གནམ་ལྕགས་ཀྱི་ཐོག་
བབས་པ་སོགས་ཀྱིས། ནག་ཕྱོགས་པ་རྣམས་ཀྱིས་ནང་དུ་འདུག་པ་ལྟ་ཞོག མིག་
གིས་བལྟ་བ་ཙམ་ཡང་མི་བཟོད་པ་བསྒོམ་དགོས་ཤིང༌། འདི་ནི་རགས་པ་ཙམ་སྟེ།
ཞིབ་པར་ཁུངས་ཐུབ་ཀྱི་ཡིག་ཆ་གཞན་ནས་འབྱུང་བ་ལྟར་བྱ། བཟླས་པའི་སྐབས་
འདིར་གཏམ་སྨྲ་བ་ནོར་ནས་ལྷ་གཞན་གྱི་བསྙེན་པ་བཟླ་བ། གཉིད་དང་གླལ་བ་
སྦྲིད་པ་འོག་རླུང་སོགས་བྱུང་སྐབས་ཉེ་རེག་བྱ་ཚུལ་སོགས་བྱ་རྒྱུད་སྤྱིའི་སྤང་བླང་
རྣམས་ལ་འབད་དགོས། དེ་ལྟར་ཡིད་ག